section_heading: Povijest
paragraph_text: Zasluge za pokretanje pripadaju Hrvatima u Bosni i Hercegovini. Godine 1992. uz rujnu osnovan je Automobil klub „Herceg-Bosna“. Članovi su bili 12 auto moto klubova s područja Herceg-Bosne, do rata u sastavu Auto-moto saveza Bosne i Hercegovine. Godine 1997. registriran je kao federalna udruga građana kod Federalnog ministarstva pravde. Područje djelovanja je Bosna i Hercegovina. Godine 2001. godine promijenio je ime u Savez hrvatskih auto-moto klubova u Bosni i Hercegovini - HAKBIH. Nova registracija bila je 2005. Time je registriran na državnoj razini kod Ministarstva pravde Bosne i Hercegovine, pri čemu je promijenio ime u Asocijacija auto-moto klubova u Bosni i Hercegovini - AAMKBIH. Nova promjena imena bila je 2014., kad je promijenila ime u Auto moto savez u Bosni i Hercegovini - AMSuBiH.